Allen dien, die disen brief ✳ an ✳ sehent ✳ oder hoͤrent lesen, nû ✳ und ✳ hie nah, ✳ kùnden ✳ und verjehen wir, ✳
Uͦlrich ✳ und Hartman Ratzen von Sekingen, gevettern, ✳ daz wir von unser beider notwendi wegen
verkoͧffet hant ✳ und ze koͧffend gegeben ✳ reht ✳ und redelich ze lidigem koͧffe, ✳ dise nah geschribenen
akere, so wir hattend, die gelegen sint bi dem dorfe ze Hùsen uf der ✳ ✳ Sisselen, ✳ und ein teil in dem gelende, daz man nemet Im Holze, die och bûwend
Joh̄
Dinkel, ✳ Wˀnher Scherer ✳ und Wˀnher von Wile, die och
geltend jerglicher gûlte ✳ ahzehen ✳ mûtte roggen geltes, des git der egenant Joh̄ Dinkel ✳ nûn ✳ mûtte, ✳
Wnˀher Scherer ✳ sehs ✳ mûtte, eins vierteils minr, ✳ Wnˀher von Wile ✳ drige ✳ mûtte und ✳ ein ✳ vierteil, ✳ darzuͦ hant wir och verkoͧffet ✳ und ze koͧffend gegeben lideklich ✳ die akere und daz nûwe gerûte, da daz
holz uffe stuͦnd, sint och gelegen uf der Sisselen bi dem dorfe ze Hûsen, geltend jerglicher gulte ✳ zehen ✳
mûtte roggen ✳ und ✳ aht ✳ huͤnr, ✳ dien erbeˀn, geislichen froͧwen, ✳ der ✳ ✳ abtissinen ✳ und dem ✳ ✳ convente gemeinlich des klosters ze Kûngsvelt, ✳ ze niessende, ✳ ze besitzende ✳ und ze hande mit allen nûtzen ✳ und rehten
lideklich fûr eigen ✳ umb zwo ✳ und ✳ drissig mark silbers lûters und loͤtiges Basiler gewihtes, die wir
von der selben abtissin ✳ und von dem convente ze Kûngsvelt gar und genzlich enphangen hant und
gewert sint, ✳ und in unser beider notdurft bekeret, des wir verjehent und uns des erkennent ✳ und
hant och wir, die egenan̄ gevettˀn ✳ Uͦlrich ✳ und Hartman Ratzen, die vorgeschriben akere ✳ und gûlte
und allû dû reht, so wir dar an hattend ✳ gevˀtiget ✳ und ✳ uf gegeben, sunderlich ✳ ich, Uͦlrich Ratze, mit vro
Helenen von Schoͧwenberg, miner elichen frowen, und aber ich, Hartman Ratze, mit Annen, ✳ und Verenen,
minen geswistriden, der wissenthafter vogt ich bin, die och offenlich da stuͦnden und dirre vertigūge
unbetwngenlich frilich vˀjahent ✳ dem bescheidenen manne Ruͤdigern Schenken, schulth̄ der zit ze Brûgge, ✳
der dise hantgift un vertigūge uf nam an der ✳ ✳ abtissin und des conventes stat ze Kûngsvelt ✳ und
ze iren handen. ✳ und beschah dise vertigūge ze Seking₎ in der stat vor gerihte, ✳ und in gerihtes wise
mit handen ✳ und mit mûnde, ✳ und mit aller der gewarsami ✳ und sicherheit worten und werchen, so darzuͦ hortend ✳ und notdurft warend nah des gerihtes und der stette ze Sekingen reht und gewonheit, ✳ und
als och sunderlich dar umb uf den eit vor gerihte erkennet ✳ und ✳ erteilet wart, daz disû vertigūge
und hantgift wol kraft ✳ und hantvestin haben sullend und mugend nû ✳ und hie nah gegen dien vorgenanten, der abtissin ✳ und dem ✳ ✳ convente des klosters ze Kûngsvelt ✳ och geloben wir, die vogenantē
Uͦlrich und Hartman Ratzen ✳ fûr ûns ✳ und fûr unser erben des vorgenan̄ koͧffes ✳ und der egenanten
akeren weren ze sinde nah rehte fûr lidig eigen vor geislichen ✳ und ✳ geislichen und weltlichen gerihten
und an allen dien stetten, da es der egenan̄ ✳ ✳ abtissin ✳ und dem ✳ ✳ convente ze Kûngsvelt jemˀ notdùrft
geschihet mit guͦten trûwen ane alle gevˀde. ✳ und ze einem offenen urkûnde aller der dingen, so da
vor an disem briefe sint geschriben, so hant wir, die egenanten Uͦlrich ✳ und Hartman Ratzen, geveteˀn,
unserû eigenû insigele gehenket an disen offenen briefe. ✳ wir hant och ze einer meren sicherheit und
urkûnde gebetten die erbeˀn lûte, den ✳ ✳ schulth̄ ✳ und den ✳ ✳ rat ze Seking₎ daz och si ✳ irre stette insigel
ze unseren insigelen henken an disen brief, ✳ daz och wir, der schulth̄ ✳ und der ✳ ✳ rat ze Sekingen hant
getan ze einer bezûgnissi dirre vorgeschribenen dingen durh beider teilen bette willen wand och allû
dû vorgeschribenen ding vor ûns in der wise, so da vor geschriben stat mit gerihte geschehen sint. ✳
dis geschah ✳ und wart och dirre brief geben ze Seking₎ an dem nehsten donrstag vor sant Gallen
tag, des jares, do man zalte von gottes gebûrte drûzehen hundtˀ jar, ✳ dar nah in dem ahtoden und
drissigosten jare, ✳ do ze gegen warend ✳ Walthˀ Wilde, ✳ Wnˀher Wilde, ✳ Joh̄ Helbling, ✳ Joh̄ Oͤhein, ✳ Wnˀher Mùller, ✳
Chuͦnrat Seni, ✳ Heinr₎ Spise, burgˀe ze Seking₎ ✳ und ander erber lûte vil, die dis sahent ✳ und hortend. ✳